שיחה:פסיכופריחה

message: דברים אלה נכתבים כתגובה להצבת תבנית-חשיבות בתאריך 16.11.09. חשיבותו של הספר היא בתוכנו ובמהותו. הספר, המבוסס על קורות חייו האמיתיים של המחבר, מתאר בגוף ראשון את התפתחותה של פסיכוזה מסוג מאניה. המספר שהנו קצין בתפקיד מ"פ, המתפקד בחברה ומשרת במילואים, לוקה בהתקף של פסיכוזה המשנה את עולמו מקצה לקצה, ומעמידו בפני החברה הישראלית כאדם שונה. בבת אחת משתנה מעמדו מאדם הנחשב כ"מלח הארץ" לאדם שהחברה הישראלית מגדירה אותו על סמך דיעות קדומות ויחס מסתייג ולעתים אכזרי. מסגרות המציאות בחייו מתמוטטות זו אחר זו, והוא נאלץ להתמודד עם החוקים החדשים שהוצבו בפניו, עם אשפוז כפוי, ועם מציאות שונה. חשיבותו של הספר, ושל הערך בעניינו, היא בנושאו הייחודי, נושא שהחומר שנכתב עליו בעברית (והחומר האוטוביוגרפי בפרט) מועט מאוד. 
חשיבותו של הספר "פסיכופְּרִיחה", לדעתי, שווה לחשיבות הספר "An Unquiet Mind" של ג'יימיסון, אלא שהוא הראשון והיחיד עד כה (למיטב ידיעתי) שנכתב בעברית על ידי כותב ישראלי. כלומר: הספר הוא ייחודי ופורץ דרך בתחומו, תחום שהחברה (לא רק הישראלית) נוטה להתעלם ממנו ולתייגו. בכך חשיבותו. דני. ‏Danny-w‏ 18:47, 16 בנובמבר 2009 (IST)
replies: text: לא הייתי משוהה אחד לאחד ל-An Unquiet Mind, אבל מקבל את נימוקי החשיבות של דני. זה ספר פורץ דרך בסוגת הכתיבה שלו. ליז'אנסק - שיחה 18:57, 16 בנובמבר 2009 (IST)
replies: text: : אני לא מקבל את טיעוני החשיבות הללו, פשוט בגלל שאין להם כל סימוכין. הקביעה האם ספר הוא פורץ דרך בסוגתו אינה ניתנת לוויקיפדים (זה נחשב 'מחקר מקורי') אלא צריכה לבוא מבני סמכא בתחום - עיתונאים, מבקרים וכד'. אין בערך שום הפניה לשום דבר שנכתב על הספר פרט לדברי המחבר עצמו, וזה אומר דרשני. רונן א. קידר - שיחה 21:14, 16 בנובמבר 2009 (IST)
replies: text: ::אני משוכנע למדי שקראתי על הספר הזה בעיתון זה או אחר, אנסה למצוא קישורים. יוסי • שיחה 21:33, 16 בנובמבר 2009 (IST)
replies: text: :::"מחקר מקורי" אסור במרחב הערכים, אך בדפי שיחה, ובפרט בדיוני חשיבות, יש לו מקום, בוודאי כאשר הוא מנומק בהרחבה כמו כאן. דוד שי - שיחה 21:49, 16 בנובמבר 2009 (IST)
replies: text: ::::אין מדובר במחקר מקורי. הגעתי לספר, לפני זמן רב, לאחר שקראתי ביקורת (די אוהדת) כלפיו, שבה נאמרו עיקרי הדברים שכתבתי, בניסוח אחר. לצערי לא שמרתי את המקור, וחבל. (ייתכן שזה היה בעיתון. אינני זוכר כרגע). אנסה לאתר בהמשך, אך אינני מתחייב שאספיק בשבוע הקרוב.  ‏Danny-w‏ 22:12, 16 בנובמבר 2009 (IST)
replies: text: :::::וכאמור, כפי שציין דוד, אני סבור שחשיבות הספר מובנת מהדברים שכתבתי למעלה. ‏Danny-w‏ 22:17, 16 בנובמבר 2009 (IST)
replies: text: ::::::קראתי את הספר הנ"ל ומצאתי בו תיאור ייחודי ואותנטי של חוויית הפסיכוזה. גילוי נאות: אני מיודדת עם המחבר, דוד רונן. בשעתו ניסיתי להניא אותו מהשם "פסיכופריחה", כי לדעתי שם זה מעיב על רישומו של הספר. צביאל רופא כתב שני ספרים בנושא זה לפני כן, אבל זה הספר הראשון העוסק בחוויה של פסיכוזה פר אקסלנס, של ניתוק מוחלט מהמציאות, ומבחינה זו הוא חשוב ופורץ דרך מאין כמותו. Dahlia - שיחה 22:28, 16 בנובמבר 2009 (IST)
replies: text: :::::::"פורץ דרך" הוא מושג מאוד לא ברור. אני מבין שהוא הראשון שכתב על "חוויה של פסיכוזה פר אקסלנס", אבל למי בעצם נפרצה הדרך? ומדוע לדבריך אותו צביאל רופא איננו פורץ הדרך? וברמה העקרונית: האם יש מקום בוויקיפדיה לכל ספר המספר לראשונה על חוויה שעדיין לא הוקדש לה ספר? נרו יאיר • שיחה • ל' בחשוון ה'תש"ע • 00:01, 17 בנובמבר 2009 (IST)
replies: text: ::::::::כן, אם מדובר בחוויה אוניברסלית שיש לה השלכות מרחיקות לכת על חיי בני האדם. Dahlia - שיחה 15:25, 17 בנובמבר 2009 (IST)
replies: text: :::::::::נ"ב: אותו צביאל רופא אכן פרץ דרך, אבל בתחום אחר: הוא ייסד את תנועת הצרכנות בתחום בריאות הנפש בישראל. Dahlia - שיחה 15:31, 17 בנובמבר 2009 (IST)
כעיקרון, את חיבותו של ספר אפשר לנמק:
# בתוכן יוצא דופן ומשפיע - נימוק שאינו תמיד קל
# במספר עותקים נמכרים יוצא דופן - צריך סטטיסטיקה בשביל זה
# בעובדת הוצאתו על ידי הוצאה מסחרית רצינית שלקחה על עצמה את הסיכון הכלכלי - שיטת הנימוק הקלה ביותר.
הוצאת תמוז  מוציאה ספרים גם לאנשים שמאוד סביר שיכולים להוציא ספרים בהוצאות מאוד רציניות כגון יצחק נוי, דני קרמן, לוין קיפניס, רפי רוזן ורפאל איתן. לכן אני נוטה להסכים עם קיומו של ערך זה העוסק בספר בהוצאה זו..   עִדּוֹ (Eddau) הוצא תורה מציון - תרגם ערכים לאנגלית - שיחה 21:00, 20 בנובמבר 2009 (IST)
thread_title:  תבנית החשיבות 

message: "חשיבות של ספר נמדדת בכמה וכמה מדדים. ראשית - החשיבות הספרותית. אם המדובר בספרות קנונית, הרי שיש מקום לדון בחשיבות הספרותית באופן כללי. אם המדובר בספר השייך לז'אנר, ניתן להצטמצם ולהראות את ההשפעה על הז'אנר. שנית - פרסים והכרה ממסדית. ספר שזכה בפרס ספיר, או שהיה מועמד לפרס גפן, הוא מן הסתם ספר בעל חשיבות. רביעית - באיזו הוצאה יצא הספר. הוצאות מוכרות ומבוססות כנרת זמורה-ביתן דביר או הוצאת עם עובד אינם מוציאות בדרך כלל ספרי שוליים קיקיוניים, רביעית, היקף המכירות, כאינדיקציה להיקף ההשפעה הציבורית והתרבותית."
עד כאן הציטוט. אני לא רואה איך ספר זה מקיים ולו אחד מהקריטריונים שהוצגו לעיל: הוא יצא בהוצאה קטנה יחסית, לא זכה ולא היה מועמד לאף פרס, לא זכה להערכה ביקורתית מקיפה ואין נתוני מכירות. עדותיהם של ויקיפדים על כך שהם 'מכירים את הסופר' או 'קראו את הספר ולדעתם הוא חשוב' אינן מהוות הבהרת חשיבות; הבהרת החשיבות צריכה להיות משהו שמופיע בערך ומגובה במקורות. 
ביקשתי לסייע למבהירי החשיבות וגיגלתי את שם הספר, אבל לא מצאתי אזכורים שלו באף אחד מהעיתונים הגדולים או כתבות עליו של מבקרים כלשהם - רק אתרים פרטיים של הסופר ו/או פורומים, שאינם נחשבים מקורות. אין שום סימוכין - משום סוג שהוא - להיותו של הספר 'פורץ דרך'. רונן א. קידר - שיחה 23:40, 16 בנובמבר 2009 (IST)
replies: text: לרונן - הספר נסקר למשל בכתבה במעריב nrg בשנת 2006, ראה בקישור כאן. כך שהוא אכן מקיים את אחד מהקריטריונים שהוצגו לעיל. דני. ‏Danny-w‏ 23:41, 21 בנובמבר 2009 (IST)
replies: text: :בקרב הספרים (והסרטים) שעוסקים בהוויה הישרא-צבאית ובהשפעות של השירות הצבאי על הלוחמים, ראוי הספר הזה להיות על מדף הערכים. לא בדובר באיזה עלון קיקיוני שיצא מטעם איזו תנועה או ארגון (וזה מה שהקריטריונים אמורים למנוע) - וכן אני לא רואה סיבה למחוק. אנדר-ויק •  21:03, 21 בנובמבר 2009 (IST)

text: : השילוב של הסקירה ב'מעריב' (הוספתי לערך) ושל המידע על ההוצאה שכנע אותי. רונן א. קידר - שיחה 10:38, 22 בנובמבר 2009 (IST)
thread_title:  ציטוט מדבריו של אלמוג ב[[שיחה: בלתי הפיך (ספר)]] 

message: שלום רב לכל המכובדים.
ברצוני להודות לכל מי שלקח חלק ביוזמה, ברעיון והלכה למעשה להעלות ולהציג את הספר הראשון שלי - פסיכופריחה, כאן בויקיפדיה.
אני רוצה גם להודות לכם על החשיבות שאתם נותנים לספר הזה בהיותו פורץ דרך בתחומו. כתבתי את הספר בידיעה ובצורך שהסיפור הזה יהווה ומהווה נקודת ציון בחיי הבוגרים וכולי תקווה שאנשים שקראו, קוראים ויקראו אותו, ישאבו ממנו כוחות להתמודדות עם המשברים שעברו בחייהם. הכתיבה לא הייתה קלה, אך שאבתי ממנה הרבה מאד כוחות. ניסיתי עד כמה שאני יכול להעביר לקורא את החוויה של מי שנתקף בפסיכוזה ואני מקווה שעשיתי מלאכתי נאמנה.
בהזדמנות חגיגית זו, ברצוני לנצל את הבמה המכובדת כאן ולספר לכם שבימים אלה אני כותב את ספרי השני וזאת לאחר שלמדתי והפקתי את הלקחים מן הספר הראשון. כעת אני מיישם אותם אחד לאחד בספרי החדש. כולי תקווה שגם הספר השני יעורר הדים חיוביים. כרגע ניתן לגלות שמדובר בספר העוסק פחות או יותר באותו נושא, אך הפעם מנקודת מבט וזוית אחרות מכפי שעסק הספר הראשון, כך שיש למה לצפות.
אני מעריך ומוקיר את הויקיפדיה עד מאד וחושב שהתרומה של כל אחד ואחת מכם הביאה אותה למה שהיא היום ולמה שהיא תהייה גם בעתיד. תודה !
שלכם בהערכה ובידידות - רונן דוד 18:25, 1 בינואר 2010 (IST)
thread_title:  תודות מרונן דוד